อยากสอบถามคุณค่ะ คือพอดีมีอาการถ่ายอุจจาระเป็นเลือด เป็นเลือดสดและลิ่มเลือดค่ะ ไม่มีอาการปวดหรือเจ็บ โดยมีอาการเป็นๆ หายๆ เคยมีประวัติเป็นเลือดออกในช่องท้องค่ะอุจจาระมีเลือดเหมือนกันแต่รักษาหายนานแล้ว อยากทราบว่าเบื้องต้นอาจจะเป็นริดสีดวงรึเปล่าคะ หรือควรไปพบแพทย์ที่โรงพยาบาลมั้ย
สวัสดีค่ะ Wanอาการถ่ายอุจจาระเลือด ออกมาเป็นเลือดสดและลิ่มเลือดนั้น อาจจะเกิดจาก-ริดสีดวงทวาร ทำให้ถ่ายลำบาก อุจจาระแข็ง อาจมีเลือดปนได้ เป็นสาเหตุที่พบได้บ่อย-มีแผลฉีกขาดที่รูทวารหนักจากการขับอุจจาระที่แข็งตัวจากอาการท้องผูก-ทวารหนักและไส้ตรงอักเสบ-ลำไส้ใหญ่อักเสบ-มีติ่งเนื้อในลำไส้ใหญ่-มะเร็งลำไส้ใหญ่ โดยมะเร็งลำไส้ใหญ่นั้นอาจมีการถ่ายเป็นเลือด ร่วมกับการขับถ่ายที่เปลี่ยนแปลงเช่นท้องผูกสลับท้องเสีย อาจไม่มีการเจ็บปวดอะไรการถ่ายเป็นเลือดเป็นภาวะไม่ปกติ จึงแนะนำการไปพบแพทย์เพื่อตรวจร่างกายทางทวารหนักอีกครั้งว่ามีรอยโรคอะไรที่อธิบายการเลือดออกหรือไม่ต่อไปในขณะนี้อาจลองปรับพฤติกรรมเองก่อนเบื้องต้น โดยควรดื่มน้ำมากๆ รับประทานอาหารที่มีกากใยสูง ขับถ่ายทุกวันให้เป็นเวลา ไม่เบ่งถ่ายอุจจาระแรงๆและไม่นั่งเบ่งถ่ายอุจจาระนานเกินไป